## Suomen Pöytätennisliitto ry Pöytäkirja

LIITTOHALLITUKSEN KOKOUS

24.5.2021 kello 17.00

Paikka: Etäkokous, Teams

Läsnä: Esko Heikkinen, Sonja Grefberg, Kimmo Pihkala, Matti Kurvinen, Teemu Oinas, Hannu Sihvo, Pasi Valasti, Jyrki Nummenmaa, Kimmo Arenius, Tero Naumi, Mika Räsänen

1. Kokouksen avaus

* Puheenjohtaja avasi kokouksen 17:03. Alkuun pidettiin hiljainen hetki edesmenneen Pauli Kontalan muistolle.

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Esityslista hyväksyttiin

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokuntien ajankohtaiset asiat

* Työvaliokunta:
* Koronaseurantaa tehdään edelleen.
* Työntekijöille on tehty TES:n mukaiset korotukset
* Puheenjohtaja on valmistellut legaattia Pöytätennisrahastolle.
* Seuravaliokunta:
* Vastauksia seurakyselyyn on tullut hyvin. Heikki Kiiskinen on lisäksi käynnistänyt seurat tutuksi -projektinsa.
* Kosken kesäleirin ja SM-kisan tilannetta on selvitetty kunnan kanssa
* Valmennusvaliokunta:
* Seuraava etävalmentajailta on perjantaina 28.5, aiheena kokonaisvaltainen harjoittelu urheilijan menestyksen pohjana. Omia näkemyksiään aiheeseen avaa Jouko Mikkola.
* Fysiikkavalmennusopas on julkaistu liiton verkkosivuilla.
* IT-valiokunta:
* Kisanvetosofta etenee hiljalleen, ohjelmistokieli saatetaan muuttaa ja tämä hidastaa projektia.
* Huippu-urheiluvaliokunta:
* Kesällä on ohjelmassa pöytätenniksen paralympiakarsinnat, aikuisten henkilökohtaiset EM-kisat sekä junioreiden EM
* Henkilökohtaiset EM-kisat pidetään kesäkuussa Varsovassa, kisoihin lähtevät Benedek Oláh ja Alex Naumi sekä valmentajaksi Mattias Bergkvist. Oláh pelaa sekanelinpeliä Hollannin Britt Eerlandin kanssa.
* Junioreiden EM-kisat pelataan Kroatiassa heinäkuun lopulla kahdessa osassa. Suomelta on lähdössä mies- ja naisjunioreiden sekä kadettipoikien joukkueet.
* Sääntö- ja tuomarivaliokunta:
* Tuomarikoulutuksen ja tentin läpäisseille on lähetetty tuomaripaidat.
* Kilpailuvaliokunta
* Sarjailmoittautumiset on aloitettu ja ensi kauden kilpailukalenterin runko on julkaistu. Sarjailmoittautumisia on tullut ensimmäisen viikon aikana normaalia vähemmän.
* Paravaliokunta:
* Slovenian Laskossa käydään paralympiakarsinta 3-5.6. Pelaajista kisoihin lähtevät Aino Tapola, Esa Miettinen ja Timo Natunen. Parapelaajat ovat leireilleet ahkerasti.
* Veteraanivaliokunta:
* Veteraanien henkilökohtaiset SM-kisat 2021 pelataan syyskuun alussa, kaudelta 20/21 peruttuja veteraanien joukkuekisoja ei pelata koska tulevan kauden veteraanien joukkue SM pelataan jo marraskuussa.
* KV-asiat
* ETTU:n hallitus pitää kokouksen Varsovassa EM-kisojen yhteydessä.
* ITTF:n yleiskokousta on suunniteltu syyskuulle, mutta se voi olla myös Houstonin MM-kisojen yhteydessä marraskuussa.

1. Kauden 20/21 siirretyt tapahtumat ja niiden toteutus

* Kosken kesäleiriä ja 13/15 SM-kisoja ei pystytä järjestämään koronarajoitusten vuoksi kesäkuussa. Kosken kesäleiri pyritään järjestämään elokuun alussa, SM-kisat siirtyvät syyskauden alkuun.
* Henkilökohtaiset SM-kisat, pelataan 11- 12. syyskuuta Tampereella
* 12- ja 17 SM järjestetään Oulussa ja veteraanien SM Helsingissä, molemmat kisat järjestetään 4-5.9
* SM-sarjan pudotuspelit järjestetään elokuussa. Alustavasti päiväksi on sovittu 21.8, mutta kisa siirretään viikolla myöhäisemmäksi, mikäli joukkueiden EM-karsintoja ei pelata kyseisenä viikonloppuna.
* Lopputurnauksessa ovat mukana kaikki SM-sarjan kahdeksan joukkuetta. Runkosarjassa tällä hetkellä olevat 1. ja 2. joukkue sijoitetaan, 3. ja 4. arvotaan. Runkosarjan joukkueet 1-3 valitsevat järjestyksessä vastustajansa joukkueista sijoilla 5-8. Runkosarjan neloselle jää se, jota kukaan kolmesta ei valitse. Kotietua (vastustajan arvonnan näkeminen) ei käytetä. Kaikilla pelaajilla täytyy olla pelikauden alussa lunastettu lisenssi ja joukkueiden pelaajista korkeintaan yksi voi olla sellainen, joka ei ole pelannut sarjoissa syyskaudella.

1. Taloustilanne

* Kansainvälisistä kisoista tulee tälle vuodelle normaalia paljon enemmän kuluja. Lentolippujen hinnat ovat korkealla ja budjetoinnin ulkopuolelta muun muassa korotesteistä tulee vuoden aikana useiden tuhansien eurojen ylimääräiset kulut.
* Talouteen vaikuttaa suuresti toukokuun lopulla pidettävän ylimääräisen liittokokouksen päätös tulevan kauden maksuista.

1. Tapahtumakalenteri 21/22 ja sarjailmoittautumiset

* Tapahtumakalenterin runko sekä sarjailmoittautumiset ovat liiton nettisivuilla. Sarjailmoittautumisista sekä kisojen hausta laitetaan vielä erikseen muistutus seurojen yhdyshenkilöille.
* Ensi kauden SM-sarja pelataan järjestelmällä, jossa peliviikonloppuja on yksi aikaisempaa vähemmän. Syksyllä sekä keväällä pelataan 7 ottelua. Ottelut jakautuvat kahdelle viikonlopulle siten, että pelataan 2+2 (la-su) viikonloppu ja yksi kolmen ottelun päivä.

1. Ylimääräinen liittokokous

* Ylimääräinen liittokokous pidetään maanantaina 31.5 klo 18. Kokouksessa päätetään alennuksista kauden 21/22 lisenssi- ja sarjamaksuihin.

1. Lehti 2/21

* Lehti on muutamaa juttua vaille kasassa. Lehti ilmestyy kesäkuun alkupuolella.

1. Stiga- sopimus ja SM-kisat

* Liiton ja Stigan sopimuksen mukaisesti seurojen suositellaan käyttävän Stigan välineitä ja palloja kisoissa mikäli mahdollista.

1. Finlandia Open 2021

* ITTF:n kanssa on päästy sopimukseen vuoden 2021 Finlandia Openin järjestämisestä. Kisa järjestetään 2-5.12 Kisakalliossa ja se löytyy jo ITTF:n kalenterista. ITTF ei peri kisasta järjestys- eikä rankingmaksua.
* FO:n torstai-päivän joukkuekisan sijaan mietitään vielä mahdollisesti U21- tai nelinpeliluokan pelaamista. Työvaliokunta pohtii asiaa.

1. Muut asiat

* Toiminnanjohtajalle annettiin tehtäväksi selvittää kansainväliset kriteerit täyttävän pelialustan (irtomatto) hankinnan hintaa.
* Annetaan toiminnanjohtaja Mika Räsäselle valtuudet päättää Pöytätennisliiton OmaSP:n asiakkuus sekä kaikki pankkipalvelut. Jäljellä olevat tilit lopetetaan ja varat siirretään Pöytätennisliiton OP:n tilille FI12 5716 9020 0181 10.

1. Seuraavat kokoukset

* Seuraava kokous pidetään 16.8 klo 17.

1. Kokouksen päättäminen

* Puheenjohtaja päätti kokouksen 18:43